| Ιαπωνική Αυτοκρατορική Οικογένεια |
| --- |
|  |
| **Ο Αυτοκράτορας** Η Αυτοκράτειρα* Η Πριγκίπισσα Τόσι

---

Ο Επίτιμος ΑυτοκράτοραςΗ Επίτιμη Αυτοκράτειρα* Ο Διάδοχος Πρίγκιπας ΑκισίνοΗ Διάδοχος Πριγκίπισσα Ακισίνο
	+ Η Πριγκίπισσα Κάκο του Ακισίνο
	+ Ο Πρίγκιπας Χισαχίτο του Ακισίνο

---

* Ο Πρίγκιπας ΧιτάτσιΗ Πριγκίπισσα Χιτάτσι

---

Η Πριγκίπισσα Μικάσα* Πριγκίπισσα Τομοχίτο του Μικάσα
	+ Η Πριγκίπισσα Ακίκο του Μικάσα
	+ Η Πριγκίπισσα Γιόκο του Μικάσα
* Η Πριγκίπισσα Τακαμάντο
	+ Η Πριγκίπισσα Τσουγκούκο του Τακαμάντο
 |
| * π
* σ
* ε
 |

Ο **Ναρουχίτο** (徳仁, *Naruhito*, 23 Φεβρουαρίου 1960) είναι ο 126ος και σημερινός Αυτοκράτορας της Ιαπωνίας. Ανήλθε στον αυτοκρατορικό θρόνο την 1η Μαΐου 2019 μετά την παραίτηση του πατέρα του Ακιχίτο.

Βιογραφικά στοιχεία
-------------------

Γεννήθηκε σε ένα αυτοσχέδιο νοσοκομείο στα υπόγεια του Αυτοκρατορικού Παλατιού στο Τόκιο και είναι γιος του πρώην Αυτοκράτορα της Ιαπωνίας, Ακιχίτο και της Μιτσίκο Σόντα. Η μητέρα του δεν κατάγεται από αριστοκρατική οικογένεια, αλλά από την αστική τάξη της χώρας. Φοίτησε στο ιδιωτικό σχολείο Γκακουσουίν και σπούδασε ιστορία στο Πανεπιστήμιο Γκακουσουίν. Εν συνεχεία πραγματοποίησε μεταπτυχιακές σπουδές στο Πανεπιστήμιο της Οξφόρδης και στο Πανεπιστήμιο Γκακουσουίν.

Οικογένεια
----------

Είναι παντρεμένος με την Μασάκο Οουάντα. Η τελευταία έχει σπουδάσει στα Πανεπιστήμιο του Χάρβαρντ και της Οξφόρδης, εγκατέλειψε όμως την σταδιοδρομία της στο διπλωματικό σώμα, προκειμένου να παντρευτεί τον Ναρουχίτο. 

Ο γάμος τους συγκέντρωσε τα φώτα της δημοσιότητας, αφενός λόγω της ιδιότητας του Ναρουχίτο ως διαδόχου του θρόνου, αφετέρου λόγω των νεωτερισμών που συνόδευαν την επιλογή της Μασάκο ως νύφης. Ειδικότερα η Μασάκο θεωρείτο από τους παραδοσιακούς φιλομοναρχικούς ως υπερβολικά κοσμοπολίτισσα και εξωστρεφής, ενώ το γεγονός ότι είχε ήδη απορρίψει δύο προτάσεις γάμου από τον Ναρουχίτο για να επικεντρωθεί στην καριέρα της στο διπλωματικό σώμα, είχε δημιουργήσει ανάμεικτα συναισθήματα.

Το 2000 ανακοινώθηκε, ότι απέβαλε, ενώ το 2001 γέννησε μια κόρη, την Πριγκίπισσα Άϊκο, γεγονός όμως που δημιούργησε έντονη ανησυχία στην κοινή γνώμη λόγω του συστήματος διαδοχής, το οποίο επιτρέπει μόνο σε άρρενα τέκνα να ανέλθουν στον αυτοκρατορικό θρόνο.

Με αφορμή αυτό το γεγονός άρχισε να συζητείται η πιθανότητα αλλαγής της σχετικής νομοθεσίας, έτσι ώστε να επιτρέπεται και η άνοδος στον θρόνο των θηλέων μελών της οικογένειας. Η πίεση της κοινής γνώμης και του αυτοκρατορικού περιβάλλοντος για την γέννηση αρσενικού τέκνου, σε συνδυασμό με τις απαιτήσεις του ρόλου της και τη δυσκολία της να προσαρμοστεί στο αυστηρό πρωτόκολλο, την οδήγησαν σε αγχώδη διαταραχή, με τον σύζυγο της να κατηγορεί τους αξιωματούχους του Αυτοκρατορικού Οίκου -του κυβερνητικού, δηλαδή, γραφείου που είναι υπεύθυνο για θέματα που αφορούν την αυτοκρατορική οικογένεια- για την πίεση που άσκησαν σε αυτή, προκειμένου να γεννήσει διάδοχο.

Παραπομπές
----------

1. 1 2  «Who is Naruhito, the man next in line to become Japan’s emperor?». Asahi. Αρχειοθετήθηκε από το πρωτότυπο στις 2016-10-18. .
2. ↑  «Έτοιμος για τον θρόνο ο πρίγκιπας Ναρουχίτο, αλλά όχι και η θλιμμένη πριγκίπισσά του». *Ημερησία*. .
3. ↑  «A Royal Blossoming Brings Joy in Japan». New York Times. 17.4.2001. .
4. ↑  «Girl Born to Japan's Princess». *New York Times*. 1.12.2001. .
5. ↑  «World Briefing | Asia: Japan: An Equal-Opportunity Throne». *New York Times*. 5.12.2001. .
6. ↑  «Time for a Japanese Empress». *New York Times*. 4.12.2001. .
7. ↑  «Princess has adjustment disorder». *New York Times*. 31.7.2004. .
8. ↑  «Japan Crown Prince Complains Wife Is Stifled by Palace Guard». *New York TImes*. 20.5.2004. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33149676
* LCCN: n82121881
* ISNI: 0000 0000 7876 9371
* GND: 132078481
* NDL: 00264807
* CiNii: DA0708762X

 |

 |